राहुल की ताजपोशी के बाद अमेठी में मना जश्न, नए अध्यक्ष की खुशी में बंटी मिठाई - celebrating in amethi after coronation of rahul
राहुल की ताजपोशी के बाद अमेठी में मना जश्न, नए अध्यक्ष की खुशी में बंटी मिठाई
Updated: 16 Dec, 2017 05:14 PM
अमेठीः कांग्रेस पार्टी की कमान पूरी तरह से शनिवार को राहुल गांधी के पास आ गई है। जिसके बाद से ही उनके ससंदीय क्षेत्र अमेठी में कांग्रेसी कार्यकर्ता जश्न में डूबे हैं। जिले के गौरीगंज स्थित कांग्रेस कार्यालय पर राहुल गांधी को पार्टी का अध्यक्ष बनाए जाने की घोषणा होते ही कांग्रेसी कार्यकर्ताओं ने एक दूसरे को मिठाई खिलाकर बधाई दी।
इस मौके पर कार्यकर्ताओं में भारी उत्साह देखा गया। अमेठी के सभी बड़े कांग्रेसी नेताओं के साथ-साथ युवा दल के कार्यकर्ताओं ने भी कार्यालय पर जश्न मनाया।
बता दें, कि राहुल गांधी ऐसे समय कांग्रेस पार्टी की बागडोर ले रहे हैं जब पार्टी अभी तक सबसे बुरे समय से गुजर रही है। 132 साल पुरानी पार्टी का अस्तित्व देश के 5 राज्य और एक केंद्र शासित प्रदेश में ही बचा है। एेसे में कांग्रेस के नए अध्यक्ष के सिर पर कांटों का ताज सजा है और उम्मीदें आसमान की हैं। वहीं उनके सामने आगे अनेक चुनौतियां खड़ी हैं, जिनका सामना करना आसान नहीं होगा।
Tajiposhi
प्रियंका ने अटकलों को किया खारिज, कहा- रायबरेली से मां ही लड़ेंगी चुनाव